"Kwa bofelong ba Kereiti ya 10 moithuti yo o fitlheletseng dithuto ka go itumedisa a ka : bua le go tlhagisa ditlhangwa ka go itshepa , go na le nyalelano le tomagano e e isegang ya dikakanyo ; bontsha maitemogelo a tiriso ya puo ka tshisimogo le tlotlo ; nna tsebentlha go lemoga tshedimosetso fela a tlhoka tshegetso fa a ranola , sekaseka le go tlhalosa ; dirisa puo ka thelelo e e isegang mo maemong a a tlwaelegileng a tlhaeletsano . lemoga le go ranola tshedimosetso ka tsela e e isegang le go itshepa fa a buisa le go lebelela fela a nna le bothata fa a sekaseka le go tlhalosa ditlhangwa ; bontsha go tlhaloganya go go isegang , gatelela dikakanyo tsa gagwe le go di tshegetsa ka dintlha ; buisetsa kwa godimo ka thelelo e e isegang ka dinako dingwe ; bontsha tshisimogo e e isegang mo dikakanyong tsa ba bangwe le mo go tsa setso tse di farologaneng . kwala le go tlhagisa fela ditlhangwa ka boitlhamedi jo bo amogelesegang fela go na le tlhaelo mo nyalelanong , le tomaganong ya dikakanyo le nepagalo ka dinako dingwe ; kwala / tlhagisa go ya ka maitlhomo , maemo le dikagego fa a thusiwa ke mongwe ; rulaganya dikakanyo le dintlha tsa tshegetso ka tsela e e isegang le ka tlhomamo ; boeletsa le go baakanya diphoso mo dikwalong ka tshegetso ka dinako tsotlhe go tlhagisa ditlhangwa ka tokafalo e e isegang . "